Ur handitan (telebista saioa)

Ur handitan ETB 1en emititzen den telebista saioa da. 2015eko otsailaren 26an estreinatu zen eta lehenengo denboraldi hartan Jaime Otamendi kazetaria izan zen aurkezlea.

Denboraldi hura 2015eko uztailaren 2an amaitu zen. Urte eta erdi geroago ordea, 2017ko urtarrilaren 10ean berriro itzuli zen saioa. Oraingoan ordea Xabier Madariaga jarri zen gidari lanetan.

ETB1eko programa ikusienetakoa da eta gaur egun emisioan segitzen du. Lehenengo denboraldia ostegunetan emititu zen, orain berriz astearte gauetan ematen dute 22:30ak aldera.

Saioaren historiako audientzia daturik onena 2018ko urtarrilaren 9an izan zen. Motxiladun umeak, izeneko atalean, euskal presoen haurren gaia landu zuten eta %7,8ko kuota izan zuen (%16,5 euskaldunen artean). Gainera, 70.000 ikuslek saio osoa ikusi zuten eta 107.000 pertsonak uneren batean.

2018ko udan, Ur handitaneko saioen errepikapenak eman zituzten ETB 1en. Atal hauen aurretik ordea, 15-20 minutuko aurrerapentxo edo atal laburrak ematen zituzten, gaiari lotutakoak.

Formatuaren 4. denboraldian aldaketa bat eman zuten. Xabier Madariaga atzerrira joaten zen eta atal bakoitza herrialde ezberdin bateko gai konkretu batean zentratzen zen. Hala ere, audientzia aldetik, aurreko bi denboraldiek baino dezente datu txarragoa eman zuen eta 8 atal bakarrik izan zituen denboraldiak.

2018ko azaroaren 27an estreinatu zen bosgarren denboraldia, berriro hasierako formatura itzulita. Eta 2019ko urriaren 15ean seigarrena.

2020an, koronabirusaren pandemia iritsi zenean, saioa etxetik egiten hasi ziren. Lan-talde osoak etxetik egin zuten saioa, elkarrizketak bideo-dei bidez grabatuta. Martxoaren 24tik maiatzaren 12ra bitartean, 7 astez, etxetik aritu ziren. Gero, berriro kalera itzuli ziren grabatzera, uztailaren 7an sasoia amaitu zen arte.

Zazpigarren denboraldia 2020ko urriaren 27an estreinatu zen, zortzigarrena 2021eko urtarrilaren 19an eta bederatzigarrena 2022ko martxoaren 15ean, Ukrainako inbasioaren gaiarekin.

Bederatzigarren denboraldia izan zen formatuaren historiako audientzia daturik kaskarrenak eman zituena. Hala ere, urtebete baino gehiago geldirik egon ondoren, 2023ko maiatzaren 11n hamargarren denboraldiari ekin zioten eta 2023ko ekainaren 29an amaitu zen audientzia datu xumeekin.

Saioaren azalpena 

Erreportaje programa da. Astero-astero euskal gizartean dauden kezkak, galderak eta eztabaida gaiak hartu eta aztertzen dituzte. Gaurkotasunari lotutako gaiak izaten dira, gizarte zein politika gaiak.

Gai horretako protagonistak elkarrizketatzen dituzte, beraien testigantzak eta istorioak erakutsiz.

Denboraldiak

Audientzien eboluzioa denboraldiz denboraldi

Atalak eta audientziak

1. Ur handitan (2015)

2. Ur handitan (2017)

Bildumak

3. Ur handitan (2017-2018)

Aurrerapenak

4. Ur handitan atzerrian (2018)

5. Ur handitan (2018-2019)

6. Ur handitan (2019-2020) 

 * Behobia-Donostia lasterketaren 100. edizioa aitzakitzat hartuta Ur handitan saioaren 100. atala ospatu zuten. Hala ere, berez 114. zen.

7. Ur handitan, ahaztu aurretik (2020)

Bildumak

8. Ur handitan (2021)

9. Ur handitan (2022)

10. Ur handitan (2023)

Erreferentziak

Kanpo estekak 
 Webgune ofiziala

ETB1eko saioak